Datum: 18.12.2024
Številka: 6029-1/2024/2

**SKLEP SPREMENJENEGA ČASOVNEGA REŽIMA PREHRANJEVANJA OTROK V VRTCIH OBČINE MORAVSKE TOPLICE**

Zdrava prehrana je del zdravega načina življenja. Poleg zagotavljanja zdravstveno ustrezne in kakovostne prehrane, je pomembno tudi to, kdaj in na kakšen način bomo otrokom hrano ponudili.

**Obrazložitev spremembe**

Na podlagi mnenj in izkušenj strokovnih in tehničnih delavcev smo se odločili za spremembo urnika prehranjevanja, da bi še bolje prilagodili dnevni ritem potrebam otrok. Glavne prednosti spremembe:

1. **Bolj kakovostno izkoriščen dopoldanski čas**

Kosilo bo prestavljeno na zgodnejši termin (ob 11.00 za I. starostno obdobje in ob 11.30 za II. starostno obdobje), kar omogoča otrokom neprekinjeno udeležbo v dejavnostih, kot so prosta igra, raziskovanje in gibanje na prostem.

1. **Prilagoditev naravnim ritmom otrok**

Večji časovni razpon med obroki zagotavlja otrokom več časa za sproščeno igro in počitek, kar spodbuja njihov zdrav razvoj.

1. **Povečana energija za popoldanske dejavnosti**

Popoldanska malica ob 14.00 uri bo otrokom zagotovila dodatno energijo za nadaljevanje aktivnosti po počitku ali umirjenih dejavnostih.

1. **Zmanjševanje in preprečevanje odpadne in zavržene hrane**

Obvladovanje odpadne hrane se nanaša na sprejemanje strategij za zmanjševanje odpadne in zavržene hrane ter preprečevanju vzrokov, ki vodijo do odpadkov in zavržkov. Po naših opažanjih so otroci bili zaspani v času kosila (največjega obroka), kar je bil eden od vzrokov količine odpadne in zavržene hrane v zavodu. Zato z novim časovnim režimom upamo, da se bo količina odpadne in zavržene hrane s tem ukrepom zmanjšala.

1. **Nove smernice prehranjevanja**

Leta 2024 so izšle nove smernice prehranjevanja, kjer je zapisano, da naj režim prehranjevanja prilagodimo posebnostim zavoda. Ker je Vrtec občine Moravske Toplice sestavljen iz šestih enot, v katere se obroki dostavljajo iz centralne kuhinje, bo novi režim prehranjevanja tudi organizacijsko prijetnejši vsem tehničnim delavcem. Pri načrtovanju in pripravi obrokov sledimo smernicam zdravega prehranjevanja, ki upoštevajo najnovejša spoznanja in posebnosti otrokovega prehranjevanja (Smernice za prehranjevanje v vzgojno-izobraževalnih zavodih, 2024). V največji možni meri ponujamo lokalno in ekološko pridelano oziroma predelano hrano, ki je hkrati najboljše možne kakovosti.

**Nov urnik prehranjevanja otrok bi bil tako sledeč:**

* **Zajtrk**: ob 8.00h
* **Dopoldanska malica**: ob 9.30h
* **Kosilo**: od 11.00 do 11.30 (glede na starostno skupino)
* **Popoldanska malica**: od 14.00 dalje

**Sprejetje sklepa**

Predlog za uvedbo spremenjenega časovnega režima prehranjevanja je bil obravnavan na seji Sveta staršev dne 4.11.2024 in sprejet na 14. redni seji Sveta zavoda dne 5.11.2024. Spremembo urnika je soglasno podprla večina strokovnih delavcev na vzgojiteljskem zboru dne 16. 10. 2024 (sklep št. 3).

Prepričani smo, da bo tak način prehranjevanja pozitivno vplival na dobro počutje in razvoj vaših otrok, saj je bil v Vrtcih občine Moravske Toplice že izvajan.

Hvala za vaše razumevanje in podporo pri izboljšanju izkušnje vaših otrok v vrtcu!

Organizatorka prehrane in ZHR, Ravnateljica,

Kim Horvat Biserka Ocvirk